তাই তো ঢাকা থেকে বিসিবির শীর্ষ কর্মকর্তাদের পাশাপাশি ঢাকার ক্লাব পর্যায়ের বেশ কিছু ক্রিকেট অন্তঃপ্রাণ মানুষও ছুটে আসছেন কলম্বোয়। এছাড়া লাল সবুজের সমর্থক ‘বেঙ্গল টাইগার’ ও ‘বাংলাদেশ ক্রিকেট সাপোটার্স অ্যাসোসিয়েশনের উৎসাহী সমর্থকদেরও আসার কথা শোনা যাচ্ছে। শ্রীলঙ্কান ক্রিকেট বোর্ডের সভাপতি থিলাঙ্গা সুমাথিপালা আগেই জানিয়ে দিয়েছেন, বাংলাদেশের শততম টেস্টকে স্মরণীয় করে রাখতে তারাও সচেষ্ট।